# name
Dormir o no dormir, una qüestió de salut

# metadata.dc.description.abstract[].value
El son és un estat natural i necessari de repòs del cos i la ment en què la consciència disminueix i l'activitat sensorial està relativament inhibida. La resposta als estímuls externs és mínima, si més no als suaus, però, malgrat l'estat d'inconsciència relativa, el nivell d'activitat cerebral es manté alt. De fet, aquesta és la principal diferència entre el son i altres estats d'inconsciència, com pot ser el coma. Tots els vertebrats dormen i se sap que també ho fan com a mínim alguns insectes, com les mosques i les formigues, la qual cosa indica que dormir té una importància transcendental per a la vida dels animals. Si tots o gairebé tots els animals dormen, significa que aquest estat de semiinconsciència ha de tenir un paper crucial per a la vida. Què passa quan dormim i quins efectes té dormir poc o malament?

# metadata.dc.rights[].value
(c) Edició de Premsa Periòdica Ara, 2021

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Dormir o no dormir, una qüestió de salut